als_Latn dik_Latn sag_Latn
Në listën e veteranëve të luftës së UÇK-së, të publikuar nga Komisioni Qëndror i qeverisë së Kosovës, i udhëhequr nga deputeti i PDK-së, Agim Çeku, përmban edhe emra njerëzish që gjatë luftës nuk ishin fare në Kosovë.
Kështu thotë të paktën në letrën e ish ushtarit të UÇK-së, Shaban Rafuna i njohur me pseudonimin Koliqi, të cilën e posedon Indeksonline.
Qysh në fillim të kësaj letre thuhet “ne si veteranë dhe invalid shfaqim pakënaqësi ndaj komisionit i cili ka publikuar listat e zonës së Llapit, ku në këto lista kanë paraqitur emra të cilët jo vetëm që nuk ishin pjesëmarrës në Ushtrinë Çlirimtare të Kosovës, por edhe atëkohë nuk ishin fare në vendlindje”.
Letra më tej e akuzon komisionin që ka bërë verifikimin e emrave të veteranëve të luftës së fundit si ‘të korruptuar’ i cili në listën e publikuar para pak ditësh ka edhe persona që në kohë lufte kanë qenë në moshën 12 vjeçar, raporton Indeksonline.
Letra e këtij ish ushtari të luftës së UÇK-së është publikuar pas një takimi të veteranëve të Llapit që është mbajtur sot në Podujevë.
Në këtë letër të këtij ish ushtari shprehet keqardhje pse edhe komandantët e brigadave të kësaj zone janë bërë pjesë “të këtyre manipulimeve”, ndërsa në letër i kërkohet organeve kompetente të shpërbëjë komisionin që ka bërë verifikimin e veteranëve të luftës së UÇK-së. /Indeksonline/
als_Latn als_Latn als_Latn als_Latn als_Latn als_Latn